ועדת הפנים ואיכות הסביבה, כנסת 17, פרוטוקול מספר 95, 2007-01-15 13:00

גאלב מג'אדלה: שלום לכולם, טבעי היה ביותר שיעמוד בראש ועדת המשנה חבר הכנסת מרציאנו.

גאלב מג'אדלה: פניתי אתמול לחבר הכנסת מרציאנו, ואמרתי לו על דעת המציע, אני רוצה לציין שגם חבר הכנסת דוד אזולאי, ישמח מאוד שאתה תנהל את הישיבה היום.

גאלב מג'אדלה: הוא כמובן נענה בחיוב.

גאלב מג'אדלה: ברשותכם, אבקש לאפשר שחבר הכנסת מרציאנו ינהל את הישיבה.

יורם מרציאנו: תודה.

יורם מרציאנו: רבותי, היות ונכנסו עכשיו לשעה שבעצם בשעה שתיים מתחילות ישיבות סיעות, יש לנו שעה לקיים דיון מעמיק ורציני, על אחד הנושאים שהוא באפת נשמתה של הדמוקרטיה הישראלית, והוא הנושא של שכר עובדים.

יורם מרציאנו: אני רוצה להודות לחברי, חבר הכנסת דוד אזולאי, שהעלה את ההצעה הזאת לסדר היום במסגרת דיון דחוף.

יורם מרציאנו: אני שמח על ההיענות לקיים את הדיון באופן דחוף.

יורם מרציאנו: אני יכול לומר לכם, שלוד ביתי ומבצרי הוא, אני מכיר את העניין מקרוב.

יורם מרציאנו: אני רוצה לומר לכם, שזה נראה נורא לראות עובדים שקמים בבוקר, עובדים טובים, עובדים שעוסקים בעבודת קודש, שאני לא בטוח שכל אדם היה מסוגל לעבוד את אותה עבודה, לעבוד מהבוקר עד הלילה בחפירות של קברים, בלקבור אנשים, בבלניות שעובדות בתוך מקווה טהרה.

יורם מרציאנו: בשבוע שעבר נקלעתי למצב שעובד במועצה הדתית, אמר לי בהלוויה בבית העלמין בלוד, חבר הכנסת יורם מרציאנו, קח בחשבון שאני מגיע למצב שאני אתאבד, אני ומשפחתי.

יורם מרציאנו: הייתי צריך לחטוף איתו שיחה ארוכה על מנת להרגיע אותו.

יורם מרציאנו: זה בעצם המצב לצערי הרב, שנקלעו עובדי המועצה הדתית בלוד, וזה מתמשך לתוך כל הבעיות.

יורם מרציאנו: אני מבקש מהמציע ומיוזם הדיון, חבר הכנסת דוד אזולאי, בבקשה.

דוד אזואלי: אדוני היושב ראש, אני חושב שהאיש המרכזי שאמור להיות בדיון הזה, לא נמצא כאן, והוא נציג המשרד לענייני דתות.

יורם מרציאנו: היות ובעצם מי שאמור לתת לנו תשובות, הוא הממונה על שירותי הדת במשרד הדתות, מר שפיגלר.

יורם מרציאנו: היות והוא לא נמצא פה, אנחנו נעשה טלפון של חמש דקות.

יורם מרציאנו: אני אומר את זה במלוא חומרת העניין.

יורם מרציאנו: במידה והוא לא נמצא כאן, אנחנו פשוט נאמר לחברים תודה.

יורם מרציאנו: נזמן דיון נוסף, דחוף מחר, שבו נבקש ממנו להגיע לכאן.

יורם מרציאנו: כי מי שאמור בסופו של דבר לתת תשובה וסעד מיידי, זה הממונה על שירותי הדת במשרד הדתות, מר שפיגלר.

יורם מרציאנו: שלצערי הרב, אולי הנושא לא כל כך חשוב לו.

יורם מרציאנו: אולי נושא המתים בלוד שלא קוברים אותם, והלנת המת בלוד לא נושא חשוב לו.

דניאל בן סעדון: לב ליבה של הבעיה, זה מבחינת הכספים שהרשות לא מעבירה.

דניאל בן סעדון: זו הבעיה המרכזית, נמצא פה הגזבר, וחברי מועצת העיר שהם למעשה אמונים, וגם החשב היה אמור לענות על כל השאלות לאן הגיעה המועצה הדתית.

יורם מרציאנו: היות ויוזם ההצעה הוא חבר הכנסת דוד אזולאי, נקיים התייעצות.

יורם מרציאנו: אתה תחליט אם אתה רוצה להמשיך את קיום הדיון.

יורם מרציאנו: אם אתה תרצה להמשיך את קיום הדיון אני אשמח מאוד.

יורם מרציאנו: המסמך של המועצה הדתית שהנחתם לפנינו, מדבר על אי העברת כספים של עיריית לוד לתוך המועצה הדתית.

יורם מרציאנו: אבל בסופו של דבר דני, גם אתה וגם אני יודעים שמי שאמור לתת צעד לתוך העניין הזה, ומי שאמור בעצם גם לתת תשובות מעבר לתשובות שאנחנו אמורים לקבל מעיריית לוד, הם גם כן שירותי הדת במשרד הדתות, שלצערי הרב אני לא רואה אותו פה.

יורם מרציאנו: ראש העיר פה, הגזבר פה, חברי המועצה פה.

יורם מרציאנו: אתה תחליט אם אתה רוצה להמשיך לקיים את הדיון.

דוד אזואלי: אדוני היושב ראש, אני רוצה להודות ליושב ראש הקבוע חבר הכנסת ראלב מג'אדלה, שקיבל את פנייתי, ואכן נענה לפנייתי, והוא מקיים היום את הדיון הזה, ועל כך תודתי לו.

דוד אזואלי: אני חושב שהנושא הוא חשוב, כי מדובר כאן בעובדים שלא קיבלו זה ארבעה חודשים משכורת, כתוצאה מכך הסובלים העיקריים הם תושבי העיר.

דוד אזואלי: אדוני היושב ראש, אלה אנשים צדיקים, מפני שהם לא יכולים לשבות.

דוד אזואלי: כשאנחנו מדברים על שביתה, וכשמדברים על עיצומים, אי אפשר לדרוש מבלנית, אל תלכי היום למקווה.

דוד אזואלי: אל תפתחי את המקווה, אי אפשר.

דוד אזואלי: אי אפשר להגיד לקברנים אל תקברו מתים.

דוד אזואלי: ואי אפשר להגיד לרב, אל תערוך חופה.

דוד אזואלי: כלומר, גם כשעושים עיצומים, הם עיצומים מאוד מוגבלים.

דוד אזואלי: זה אומר שהאנשים האלה בעצם מכריזים על עיצומים, אבל לא מסוגלים, קשה להם לבצע את זה בפועל, למרות שהם לא מקבלים שכר.

דוד אזואלי: ושלא נחשוב פה על מה מדובר, לא מדובר על שכר של עשרות אלפי שקלים.

דוד אזואלי: אדוני היושב ראש, יש מקרים על שכר שהוא פחות משכר מינימום.

דוד אזואלי: שאותן נשים צדקניות, אותן בלניות שאנחנו מדברים עליהן, הן מביאות הביתה לפעמים פחות מאלפיים שקל עבור עבודה, בשבת, בחג, בקיץ, בחורף, בגשם.

דוד אזואלי: היא צריכה ללכת ולפתוח את המקווה, כדי לשרת את אותן נשים.

דוד אזואלי: לא יעלה על הדעת, בסך הכל מה הדרישה של הנשים האלה.

דוד אזואלי: דרישה אחת, הם לא מדברים על הטבות שכר, הם לא מדברים על תוספות שכר.

דוד אזואלי: כל הדרישה היא אחת, לקבל את השכר שמגיע להם בזכות, בזמן.

דוד אזואלי: זה הכל.

דוד אזואלי: איך התוודעתי לעניין הזה.

דוד אזואלי: בשבוע שעבר היו צריכים לקבור יהודי צעיר שנפטר , והוא לא היה תושב המקום.

דוד אזואלי: לא הבנתי מה קרה שאנשי לוד לא מוכנים לקבור.

דוד אזואלי: פניתי, ונודע לי שיש שביתה.

דוד אזואלי: לכן החלטתי לפנות לרשות המקומית, לראש המועצה הדתית, ולבדוק למה לא קוברים.

דוד אזואלי: אז קיבלתי את התשובה שהקבורה לא מתבצעת, היות ומזה ארבעה חודשים לא קיבלו שכר.

דוד אזואלי: כשהתחלתי לברר את העניין, קודם כל נאמר לי, ואני מבקש, אדוני היושב ראש, הנושא הזה צריך להיבדק.

דוד אזואלי: נתבקשנו לבטל את הישיבה הזאת, היות ומשרד הדתות העביר כסף, אני לא יודע אם זה נכון.

דוד אזואלי: הייתי רוצה לשמוע את יושב ראש המועצה הדתית, שיגיד לנו אם אכן משרד הדתות העביר את חלקו.

דוד אזואלי: אני יודע שבכל רשות מקומית מתוקנת, ישנה חלוקה בין רשות מקומית למשרד הנוגע בדבר, שכל אחד מעביר את חלקו.

דוד אזואלי: אני מבקש לדעת, האם המשרד העביר את חלקו.

דוד אזואלי: האם הרשות המקומית העבירה את חלקה למועצה הדתית.

דוד אזואלי: אם כן אני שמח, ואם לא, אני אבקש לדעת למה הרשות המקומית לא העבירה את חלקה.

דוד אזואלי: למה משרד הדתות לא העביר את חלקו.

דוד אזואלי: האם יש סיבה לכך.

דוד אזואלי: האם רוצים להעניש את הציבור.

דוד אזואלי: הרי בעיריית לוד יש חשב מלווה, יש גזבר, יש עשרים דברים שהם עין מפוקחת, מפקחים על הרשות המקומית הזאת בכל הכלים הדרושים.

דוד אזואלי: אז למה המועצה הדתית לא נותנת את שירותיה לאותם תושבים הנזקקים לה.

דוד אזואלי: לכן אני מבקש, אדוני היושב ראש, לשמוע גם את נציגי הרשות, גם את נציגי השר שמשום מה לא נמצאים כאן.

דוד אזואלי: אני מקווה שיגיעו בהמשך הישיבה.

דוד אזואלי: וגם את נציג המועצה הדתית.

יורם מרציאנו: יש פה נציג משרד הפנים?

יעל טייב: כן.

יורם מרציאנו: גברתי, העלה השופט אדלר נשיא בית המשפט העליון, איזושהי הצעה, שכסף שיועבר ממשרד הפנים, יועבר ישירות למועצה הדתית ולא לרשויות המקומיות.

יורם מרציאנו: הנושא הזה נבחן.

יורם מרציאנו: מה את יכולה לומר לנו בעניין הזה, יש איזושהי התקדמות?

יעל טייב: הנושא הזה נבחן במקרה מסויים, עיקר הסכסוך הכספי נדון כרגע בעתירה לבג"צ, שהגישה המועצה נגד העירייה.

יעל טייב: זה נדון שם.

יורם מרציאנו: ברשותך, את יכולה לומר לי שיש תקדים למצב כזה של העברת כסף ישירות למועצה הדתית.

יורם מרציאנו: ?

קריאה: לא תקדים אחד, אלא היו כמה תקדימים.

יורם מרציאנו: את יכולה לומר לי שיש יותר מתקדים, או תקדים אחד?

יעל טייב: כרגע יצאה הנחייה לגבי רשות מקומית אחרת.

יעל טייב: אני לא יודעת לגבי איזה סכום.

יעל טייב: יצאה הנחייה של המנכ"ל לרשות שתעביר את חובה למועצה הדתית, שאם לא כן, הסכום הזה יקוזז מהמענק.

יעל טייב: יש גובה סכום שתלוי במחלוקת, אני לא יודעת בדיוק את הפרטים.

יורם מרציאנו: מעבר להתדיינות בבג"צ, שכרגע המועצה הדתית הגישה נגד עיריית לוד, משרד הפנים ומשרד הדתות.

יורם מרציאנו: האם בעצם נשקלת המחשבה לאור העובדה שבמועצה דתית לוד, יש מצב של ארבעה חודשים של עובדים שאינם מקבלים שכר.

יורם מרציאנו: את שומעת את התמונה העגומה שמציג פה חבר הכנסת דוד אזולי.

יורם מרציאנו: האם בעצם נשקלת האפשרות לנהוג כך במועצה דתית לוד.

יעל טייב: זה נבחן גם מול הסכסוך הקיבוצי וגם בפרקליטות ביחד עם מר שפיגלר.

יורם מרציאנו: תודה רבה לך גברתי.

יורם מרציאנו: אני אבקש מיושב ראש המועצה הדתית מר דני בן סעדון.

יורם מרציאנו: לפני כן, חברי הכנסת רוצים את רשות הדיבור.

משה גפני: כבר נמאס לי לשמוע את אותם דברים, אותם תירוצים.

משה גפני: רק בדרך גם מתחלפים שרים והם אומרים, עכשיו הכל בסדר.

יורם מרציאנו: את כל חטאיי אזכיר היום.

משה גפני: העליתי את הנושא הזה במליאת הכנסת, עלה השר כהן ואמר הכל בסדר.

משה גפני: הוא מבקש לא להעביר את זה לדיון בוועדת הפנים.

משה גפני: הוא אמר הכל בסדר.

יורם מרציאנו: חבר הכנסת גפני, אני מכיר כמה הנושא כואב לך, אבל יחד עם זאת, אנחנו ננסה במשך שעה לנהל פה דיון תרבותי מסודר, שבסופו של דבר גם נקבל החלטות.

יורם מרציאנו: תודה.

שרה מרום שלו: אני מכירה את הסיפור של המועצות הדתיות באופן אישי, וגם טיפלתי בהם פעם.

שרה מרום שלו: אני חושבת שאת כל הסיפור הזה צריך להוציא בכלל מהעיריות.

משה גפני: הבעיה בלוד שגם העירייה בצרות.

שרה מרום שלו: בסדר, אז למה המועצה הדתית צריכה להיות שוב פעם באותו מקום יחד עם העירייה?

שרה מרום שלו: צריך להוציא את זה, ומשרד הפנים צריך לשלם ישירות למועצות הדתיות, ואז לא יהיו כל הבעיות.

שרה מרום שלו: לא ייתכן שהאנשים יהיו במשך ארבעה חודשים בלי משכורת.

שרה מרום שלו: אתם מתארים לעצמכם דבר כזה?

שרה מרום שלו: יש ילדים בבית, יש אנשים מבוגרים בבית.

שרה מרום שלו: איך אתם יכולים להרשות לעצמכם דבר כזה.

יורם מרציאנו: תודה.

יורם מרציאנו: אדוני יושב ראש המועצה הדתית, בבקשה.

דניאל בן סעדון: ברשות יושב ראש הוועדה יורם מרציאנו, ידידי חבר הכנסת דוד אזולאי, חבר הכנסת גפני, כל הנוגעים, ראש העיר שלום עליכם, הגזבר, חברי מועצת העיר, ההסתדרות.

דניאל בן סעדון: יפה עשתה הוועדה שמקיימת את הדיון הזה, זה דיון חשוב, נחוץ.

דניאל בן סעדון: מדובר בשכר של עובדים, ואני אתן תמונה כללית באופן קצר מאוד.

דניאל בן סעדון: המועצה הדתית מתוקצבת 40% משרדי ממשלה, 60% הרשות המקומית.

דניאל בן סעדון: יש פה מסמכים שמלווים מחוזר מנכ"ל משרד הפנים שהוא מורה לגזבר העירייה להתייחס ל-40% ולפי זה לתת 60%.

דניאל בן סעדון: יש פה התכתבויות.

דניאל בן סעדון: ובמידה וראש עיר לא מעביר את כספו, או שהגזבר לא מעביר את כספה למועצה הדתית, יש דבר כזה שנקרא ענישה.

דניאל בן סעדון: או שהולכים לוועדת שרים, או מעבר לוועדת שרים, ממנים חשב מלווה.

דניאל בן סעדון: התפקיד של החשב המלווה הוא להיות אמון על העברת הכסף, התקציב השוטף למועצה הדתית, ומשנכנס החשב המלווה לעיריית לוד, ב-14 במרץ 2004.

דניאל בן סעדון: רק מיום כניסתו נכון להיום, החוב המצטבר של עיריית לוד כולל ועדת שרים, שהיתה בראשותו של אולמרט בדצמבר 2004, זה מופיע בנספח ו'.

דניאל בן סעדון: התקציב של הרשות צריך להיות מליון תשע מאות שבעים ושלוש, ולא מליון שלוש מאות וחמש עשרה, כמו שקבעה עיריית לוד.

דניאל בן סעדון: זה הופנה לחשב, הופנה לגזבר, הופנה לכל הנוגעים בדבר, ופשוטו כמשמעו.

דניאל בן סעדון: יש מצב שלפעמים העירייה לא מעבירה למועצה הדתית ולו שקל אחד יותר מארבעה חודשים.

דניאל בן סעדון: והחוב הולך ומצטבר, ומצטבר.

דניאל בן סעדון: נכון, משנת 1999 ועד היום, החוב המצטבר על ידי ועדות שרים, ועל ידי כל הגורמים במסמכים מתועדים, מגיע מעל תשעה מליון שקלים.

דניאל בן סעדון: רק מיום כניסתו של החשב, זה שתי מליון שש מאות שקלים ממרץ 2004.

דניאל בן סעדון: המועצה הדתית גם אם תהיה המינהלת הטובה ביותר, ותעשה את הדברים הטובים ביותר לא תוכל להתקיים, והחור השחור הולך וגדל.

דניאל בן סעדון: אנחנו מעוקלים על ידי מס הכנסה, אני הוזהרתי ונחקרתי במס הכנסה על זה שאני לא מעביר ניכויים.

דניאל בן סעדון: אנחנו לוקחים את הכסף של הביטוח הלאומי באופן לא חוקי, מעבירים אותו למשכורות.

דניאל בן סעדון: וכל הבעיה, אנחנו חוזרים סחור סחור.

יורם מרציאנו: כמה אתם חייבים למס הכנסה, לביטוח לאומי, וכל ההפרשות לקופות הגמל?

דניאל בן סעדון: החובות המצטברים נכון להיום כולל מס הכנסה, חובות ספקים וקופות גמל, מגיע לארבע מליון שלוש מאות.

דניאל בן סעדון: אלה חובות מיידיים.

דניאל בן סעדון: ועכשיו זה הולך ותופח.

משה גפני: מה התקציב השנתי?

דניאל בן סעדון: שבע מליון שקלים.

דניאל בן סעדון: סליחה, שש מליון ומשהו.

דניאל בן סעדון: כיום אני חייב 4 מליון ושלוש מאות בערך.

משה גפני: רק למס הכנסה ולביטוח לאומי.

דניאל בן סעדון: מס הכנסה בלבד, סך של שתיים וחצי מליון שקלים.

משה גפני: מה החובות שלך בכלל?

דניאל בן סעדון: 4.3 מליון שקלים.

יורם מרציאנו: לא כולל משכורות לעובדים.

דניאל בן סעדון: המשכורות לחודש כולל המיסוי, כולל הכל, 480 אלף שקלים, שהמועצה הדתית נושאת על גבה את הפנסיונרים.

משה גפני: זאת אומרת אתה חייב עוד 2 מליון.

דניאל בן סעדון: אי אפשר להדביק את זה.

דניאל בן סעדון: אנחנו נתבקשנו והונחינו להגיש בג"צ נגד עיריית לוד, וזה הוגש.

דניאל בן סעדון: כשלא הגשנו, לא רצו להעביר לנו תקציבי ממשלה.

דניאל בן סעדון: לא רצינו לעשות את זה.

יורם מרציאנו: לתוך דבריך, ספר לנו גם מה עשית בשנתיים-שלוש האחרונות על מנת לנסות להכין תכנית הבראה למועצה הדתית.

משה גפני: אמרת, הונחת להגיש בג"צ.

משה גפני: על ידי מי?

דניאל בן סעדון: על ידי מנהלת שרותי הדת, מר מאיר שפיגלר.

דניאל בן סעדון: יש במכתבים, אני אראה לכם.

משה גפני: אתם במשרד הפנים הפסקתם את הטיפול בגלל שהם הגישו בג"צ?

יעל טייב: הטיפול לא הופסק.

יעל טייב: יש מחלוקת בגובה הסכומים.

דניאל בן סעדון: אנחנו הגשנו בג"צ.

יורם מרציאנו: דני, שאלתי אותך שאלה, תענה לי.

יורם מרציאנו: אני מנהל את הישיבה.

יורם מרציאנו: עם כל הבעיות הכספיות של המועצה, זה לא הרי השנה הראשונה שאתה יודע שיש בעיות כספיות.

יורם מרציאנו: אני הרי מכיר את זה במשך שנים.

יורם מרציאנו: השאלה הנדרשת, גם אני שימשתי כסגן ראש עיר, ישבתי איתך לנסות להקים תכנית הבראה.

יורם מרציאנו: בוא ספר לי אתה, לא נבוא ונאשים רק את העירייה, ואת משרד הדתות.

יורם מרציאנו: הרי פה יש גם בעיה של המועצה הדתית, אני צריך את הדברים על השולחן.

יורם מרציאנו: השאלה שלי מבחינת

יורם מרציאנו: כם, אם אתה באת והכנת תכנית הבראה שבה אתה תצמצם את הגרעון שלך, ספר לי.

יורם מרציאנו: יש לי הרבה על עיריית לוד, אבל יש לי גם אליך.

דניאל בן סעדון: אני אענה.

דניאל בן סעדון: רק למשרד הפנים בעתירה שהוגשה נגדכם, העתירה הוגשה נגד שר הפנים, ראש ממשלת ישראל ושר האוצר.

דניאל בן סעדון: אתם הגשתם, משרד הפנים, שזה בטיפול.

דניאל בן סעדון: בתגובה שלכם לבג"צ, אתם טענתם שאתם חוזרים להחזיר את זה לועדת שרים, זאת אומרת, אתם מסירים מעצמכם את האחריות.

דניאל בן סעדון: זה לא מדוייק מה שנאמר פה.

דניאל בן סעדון: מה אנחנו עשינו במקביל.

דניאל בן סעדון: אני אלך מהסוף להתחלה.

דניאל בן סעדון: במאי 2005 מונתה ועדה מטעם עיריית לוד, שידידי היה יושב ראש הוועדה, חבר הכנסת יורם מרציאנו.

דניאל בן סעדון: הנה מכתב שהפנינו לגזבר, מכתב שאתה יושב ראש הוועדה מוציא אותו.

דניאל בן סעדון: במכתב ששלחתי לציון הדר ביולי 2006, במכתב לשר רוני בראון, אני שולח לו על מצבה הקשה של המועצה הדתית.

דניאל בן סעדון: עתירה לבג"צ שהגשנו ב-26 ביולי 2006.

דניאל בן סעדון: במכתב לשפיגלר שהוגש ב-8 בדצמבר 2005.

דניאל בן סעדון: בתקציב המועצה שנגבה במסגרת של 40% שהעירייה צריכה לתת עליה את דעתה ב-60%, ואנחנו נדחים הלוך ושוב.

דניאל בן סעדון: המצב של בתי העלמין, יש פה תמונות שאתם יכולים לראות אותם.

דניאל בן סעדון: תמונות איך נראים בתי העלמין, במקום לקחת את הכסף, ולהביא לפיתוח בית העלמין, אנחנו משלמים בזה שכר.

דניאל בן סעדון: יש כאן מכתב.

דניאל בן סעדון: לכבוד שר הפנים, מר אופיר פינס, שנשלח בחודש יוני 2005.

דניאל בן סעדון: שכבוד היושב ראש שולח אותו לשר הפנים, בשנת 2006 נשלח מכתב לרוני בראון.

יורם מרציאנו: אתה אומר כל כך הרבה, אתה שלחת, אני רציתי להיות שותף לתכנית הבראה, ותכנית הבראה לא נעשתה במועצה הדתית עד לרגע זה.

דניאל בן סעדון: תכנית ההבראה דנו בזה בית הדין לעבודה בשבוע שעבר, לכבוד הנשיא אדלר, בנושא של המועצות הדתיות והרשויות המקומיות.

דניאל בן סעדון: שאלו את מאיר שפיגלר, למה המועצות לא נכנסות לתכנית הבראה.

משה גפני: שואל אותך היושב ראש שאלה, עזוב אותנו עם כל הדברים מה שקורה בארץ.

משה גפני: שאל היושב ראש, עזוב את הכל.

משה גפני: במועצה הדתית בלוד יש תכנית הבראה?

דניאל בן סעדון: ישנה תכנית הבראה.

דניאל בן סעדון: הנושא של המועצות הדתיות בתכנית ההבראה הובאה בפני המשרד.

דניאל בן סעדון: המועצה לא יכולה להיכנס לתכנית הבראה, עד שהמנהלת לשירותי דת, הווי אומר, יחד עם האוצר בנושא משרד הפנים, איך עומדים מול החובות ומאזנים קו.

דניאל בן סעדון: נעשו תכניות בכל המועצות הדתיות.

דניאל בן סעדון: נעשתה תכנית, התכנית אמורה לצאת לפי מה שאמר מאיר שפיגלר, בבית הדין האחרון זה גם מה ששאל השופט.

דניאל בן סעדון: הוא אמר שזה אמור לצאת בחודש הקרוב, בתקווה שהאוצר אכן מקבל את העניינים האלה.

דניאל בן סעדון: זה מה שאמר מאיר שפיגלר.

דניאל בן סעדון: אני שומע על תכנית הבראה שהם אמורים להנחות אותנו למעלה משנה וחצי.

דוד אזואלי: אדוני היושב ראש, ברשותך הערה.

דוד אזואלי: למדתי במשרד הפנים, כשמדברים על תכנית הבראה, אז זה אומר שכל הגופים הנוגעים בדבר חייבים להיות שותפים לתכנית הבראה.

דוד אזואלי: כי אי אפשר, אם לא יקבלו תקציבים מהמשרדים הנוגעים בדבר, לכסות או לפרוס חלק מהגרעונות.

דוד אזואלי: אני רוצה להפנות שאלה ליו"ר המועצה הדתית.

דוד אזואלי: אני מבקש לדעת, אולי תפרט בפני חברי הוועדה, מה הסכומים שקיבלת הן מהרשות המקומית, הן מהמשרד לענייני דתות בשנה האחרונה לפחות.

דוד אזואלי: קיבלתם תקציבים, לא קיבלתם.

יורם מרציאנו: אני חושב שהוצג בפנינו מסמך מפורט, ברור, עם מספרים.

יורם מרציאנו: אי אפשר להתעלם ממנו באופן ברור.

יורם מרציאנו: המספרים מדברים בעד עצמם.

יורם מרציאנו: אם אנחנו ניכנס עכשיו לכל סוגיית המספרים, הרי אנחנו נגמור פה בשעה שתיים בלי שהצלחנו להתקדם, ויש לנו פה לשמוע עוד מספר חברים.

יורם מרציאנו: דני, הדברים שלך ברורים?

דניאל בן סעדון: מה שאני מבקש, כדי שהמועצה תוכל לתפקד ולהיכנס לתכנית הבראה מסודרת על ידי המנהלת ומשרד הפנים, אם שניהם לא יהיו שותפים יחד עם האוצר, זה לא ייצא.

דניאל בן סעדון: הם מגבשים ויוצאים, ואני מקווה שייצא בימים הקרובים.

דניאל בן סעדון: מה שאני מבקש בכל לשון של בקשה, כשמונה החשב בשנה וחצי אחורה, לכבד רק את הכספים שמגיעים לנו, שכל הדברים השנויים, וכל המספרים השנויים במחלוקת לשיטת העירייה, להעביר אלינו ישירות ממשרד הפנים למועצה.

יורם מרציאנו: תודה.

יורם מרציאנו: תגובת עיריית לוד, בבקשה.

בני רגב: אני מרגיש חלק מהעניין, אני לא יושב בצד השני.

בני רגב: הכאב שלי הוא כאב כמו של כולם.

בני רגב: גם אני כואב את הכאב שעובד עובד ולא מקבל שכר.

בני רגב: אבל צריך להיות מציאותי.

בני רגב: ידידי חבר הכנסת דוד אזולאי, צלצל אליי השבוע, ראיתי את הכאב.

בני רגב: ביקש ממני, ממש התחנן, היה חשוב וכאב לו.

בני רגב: אליי לא התקשר רק דוד אזולאי, המשפחות האבלות.

בני רגב: אני עברתי את זה על בשרי כל השבוע, עם כל מיני איומים.

בני רגב: מביאים את הארון ליד הבית, אני מבין את הכאב.

בני רגב: לא פעם אני מדבר עם היושבת ראש, היא אומרת לי, ראש העיר, כסף אחר כך.

בני רגב: אבל בואו נעשה סדר, חשוב שכולנו נדע.

בני רגב: המחלוקת שיש בבית המשפט, זו מחלוקת, אני לא בא להצטדק.

בני רגב: החובות האלה מ-1998, שזה נגרר ומצטבר.

בני רגב: צריך להבין, עיריית לוד עברה תכנית הבראה, והיא עוברת תכנית הבראה.

בני רגב: במסגרת הקיצוצים, גם המועצה הדתית ברור שגם היא חלק מהקיצוץ, והיא נפגעת באופן טבעי.

בני רגב: שאל פה חבר כנסת, כמה קיבלתם השנה.

בני רגב: בצדק כמה קיבלתם ממשרד הפנים, כמה קיבלתם מהמועצה.

בני רגב: אנחנו העברנו אליהם, ומהנתונים שיש לי על ידי הגזבר, בערך מיליון שלוש מאות עד ארבע מאות שקלים, למועצה הדתית.

בני רגב: בעשרה ימים האחרונים, העברנו אליהם מאתיים וחמישים אלף שקלים.

בני רגב: אני יודע שזה לא מספיק.

בני רגב: אבל שיהיה ברור לכולם, יש מחלוקת בין המועצה הדתית לעיריית לוד.

בני רגב: המועצה הדתית טוענת שמגיע לה מיליונים, והנתונים שיש בידי על ידי החשב והגזבר, החשב שכולנו יודעים ממונה על ידי משרד הפנים, החוב הוא 400 אלף שקלים.

בני רגב: ברור, אם היה באפשרותנו היינו מעבירים להם את זה, אבל זה יפתור את הבעיה לא של ארבעה חודשים משכורת, ולא שלושה חודשים.

בני רגב: עם כל הכבוד לידידי, דני בן סעדון, ואני יודע שהוא מתמודד עם בעיות קשות מאוד, עם איומים ולחצים.

בני רגב: עיריית לוד לא מנהלת את המועצה הדתית, ולא זו שצריכה לתת את המשכורות.

בני רגב: נכון, אנחנו צריכים להעביר את החלק היחסי שלנו למועצה הדתית.

בני רגב: אנחנו פנינו לא פעם למשרד הפנים, וביקשנו להעביר את הכספים ישירות, כסף צבוע.

יורם מרציאנו: אין לך התנגדות לקבל את ההצעה של השופט סטיב אדלר, שהכסף יעבור ישירות.

יורם מרציאנו: זאת אומרת, אם אנחנו פונים בהחלטה, זה מקובל גם עליך.

בני רגב: להיפך, אמרתי בצורה חד משמעית, הכספים שמגיעים למועצה דתית, שיעבור ישירות, להיפך אנחנו בעד.

עדיאל גלס: - - -

יורם מרציאנו: ברור שצריך לבוא על חשבון משהו.

בני רגב: כשמדברים פה על מיליונים, זה לא ויכוח שצריך להיות פה.

בני רגב: זה לא עומד בבית משפט.

בני רגב: כאשר בית משפט יחליט מי מחוייב לתת את הכספים וכמה - - - צריך גם להבין, אדוני היושב ראש, אתה בטח יודע, במסגרת תכנית ההבראה שהעירייה עוברת, אני חושב שזו תכנית קשה מאוד.

בני רגב: אם במשך שנתיים קיצצנו מ-88 מיליון שקלים גרעון ל-6 מיליון, אין ספק שכל העיר הזאת נפגעת.

בני רגב: כל המערכות, כי אי אפשר.

בני רגב: זה לא עומד מול זה.

בני רגב: זה המחוייבויות והאילוצים של משרד הפנים, תעשה, תקבל.

בני רגב: גם לא קיבלנו את מה שמגיע בהתחייבויות.

בני רגב: אותם ההלוואות--

יחזקאל לביא: 40% ההלוואות לא קיבלתם?

בני רגב: הרי אתם יודעים, זה עומד באוצר, עדיין לא אישרו.

יחזקאל לביא: של השלטון המקומי לא קיבלתם את זה?

בני רגב: לא קיבלנו.

בני רגב: רק בתקשורת, בטלוויזיה, דיבורים.

בני רגב: אני אמרתי באחריות, התחייבתי מהרגע שנקבל את ההלוואה, לא יישאר מהם חוב אגורה.

בני רגב: אני מעביר את זה ישירות אליהם.

בני רגב: אין לנו.

בני רגב: שתבינו, העברנו להם לפני 10 ימים 150 אלף שקלים.

בני רגב: אתמול העברנו עוד 100 אלף שקלים.

בני רגב: מה שיכולים עושים.

בני רגב: אנחנו לא נהנים שעובדי המועצה הדתית לא מקבלים כסף.

בני רגב: אבל בואו תבינו, אין לנו.

בני רגב: מאין.

בני רגב: זה לא עניין שמאשימים אותנו.

בני רגב: באופן טבעי, אתה לא משלם, אתה אשם.

בני רגב: אני לא מנהל את המועצה הדתית, את מה שיש לי אני נותן להם.

בני רגב: ומגיע לעובדים האלה לקבל את מה שמגיע להם.

בני רגב: נכון כאשר שומעים ארבעה חודשים, אבל זה לא משנה גם חודש, כאשר העובד לא מקבל, זו בעיה.

בני רגב: חברי הוועדה, חשוב שכולנו נבין.

בני רגב: אני כרגע לא נכנס לתכנית ההבראה כן או לא.

בני רגב: אין פרופורציה בין הנתונים של העירייה לנתונים של המועצה הדתית.

בני רגב: אולי תחליטו להקים פה בורר.

יורם מרציאנו: אדוני ראש העיר, הרי הויכוח הזה בין עמדת העירייה לבין עמדת המועצה לגבי גובה התשלום המגיע למועצה הדתית הוא ויכוח שנמשך שנים.

יורם מרציאנו: הוא לא נפתר.

יורם מרציאנו: ראש העיר טוען שהוא חייב 400 אלף שקלים.

יורם מרציאנו: זה הנתונים שיש לך על ידי החשב המלווה.

יורם מרציאנו: אומר יושב ראש המועצה הדתית, לא, חייבים לי למעלה מ-9 מיליון שקלים.

יורם מרציאנו: הרי זה לא הפרש של 100 אלף שקלים.

יורם מרציאנו: רבותי, אלו מספרים גדולים מאוד בויכוח בין העירייה לבין המועצה הדתית.

בני רגב: סליחה, זה עומד בבית משפט.

יורם מרציאנו: רבותי, אנחנו המחוקק, אנחנו הריבון.

יורם מרציאנו: היות והנושא נמצא כרגע בהתדיינות בבית המשפט העליון, אני חושב עם כל הכבוד, שאל לנו להיכנס לסוגייה שנמצאת כרגע בתוך דיון בבית המשפט העליון לגבי הויכוח.

יורם מרציאנו: אני חושב שאם דני בן סעדון יושב ראש המועצה הדתית אומר לי כרגע, עם כל הכבוד שהוא קיבל הנחייה מהממונה על שירותי הדת במשרד הדתות, חברי שפיגלר להגיש בג"צ בעקבות המסמכים שלהם יש.

יורם מרציאנו: ואני אומר לכם, שהעירייה אומרת לנו יש נתונים אחרים, אני לא מציע לנו לחברי הכנסת, ואני מכיר את הרגישות שלך, חברי חבר הכנסת אזולאי.

יורם מרציאנו: כרגע מה שמעניין אותך שבאופן הסדיר יקברו מתים בלוד, יהיו רשומי דת ונישואין בלוד, ויהיו שם שירותים לנשים במקוואות ולגברים, ויינתנו שרותי דת.

יורם מרציאנו: אני לא הולך להתעסק עכשיו ולתת תשובה לגבי המספרים.

יורם מרציאנו: אני רוצה שויכוח של שלוש, ארבע, חמש שנים אני אפתור בדיון של שעה.

יורם מרציאנו: הרי זה לא עולה על הדעת.

יורם מרציאנו: בני רגב: זה עומד - - -

יורם מרציאנו: סליחה, אני לא בג"צ.

יורם מרציאנו: פנית לבג"צ?

יורם מרציאנו: אני אומר לך כוועדה, אסור לנו להתערב בתהליך משפטי.

יורם מרציאנו: אני רואה את זה כתהליך משפטי.

משה גפני: עם כל הכבוד, אני לא עומד דום כאומרים בג"צ.

משה גפני: אני מעל לבג"צ, אני המחוקק.

משה גפני: ואני קובע, ולא בג"צ.

משה גפני: שהגישו בג"צ, זה בסדר.

משה גפני: אבל אני רוצה לדעת נתון.

משה גפני: את הנתון הזה גם שאלתי בישיבות קודמות.

יורם מרציאנו: ידידי, חבר הכנסת גפני, לפני שהלכו לבג"צ, הם לא באו אלי.

יורם מרציאנו: אם היו באים אלי אני מעל הבג"צ.

יורם מרציאנו: הלכו לבג"צ, באים לקבל ממני דעה.

יורם מרציאנו: אני רוצה עכשיו שדינה תצא מפה מרוצה, ותביא בשורה לעובדים שלה.

יורם מרציאנו: זה מה שאני רוצה.

משה גפני: אדוני היושב ראש, אני רוצה אבל לדעת איפה נקודת הויכוח, עם כל הכבוד לבג"צ, זה בסדר גמור.

משה גפני: יש החלטת ממשלה.

משה גפני: החלטת ממשלה קובעת שהשתתפות עיריית לוד היא מליון תשע מאות שבעים ושלוש שקלים וכו'.

משה גפני: טוען ראש העיר, ואני מקבל את הדברים שלו.

משה גפני: אני מבין שהוא גם נמצא במצוקה תקציבית גדולה, ויש לו חשב שהוא עובד של משרד הפנים.

משה גפני: הרי תראה באיזה אבסורד אנחנו חיים.

משה גפני: החשב המלווה של עיריית לוד טוען שהחוב הוא ארבע מאות אלף שקלים.

משה גפני: בעצם, יש פה פערים של מיליונים, בין מה שהממשלה אומרת באמצעות החשב המלווה, לבין מה שהממשלה אומרת, באמצעות ועדת השרים, או באמצעות החלטת ממשלה, שגם ראש הממשלה השתתף בה.

משה גפני: אני מבקש לדעת מי זה החשב המלווה.

יורם מרציאנו: הוא לא פה.

משה גפני: לא, בגלל שהגזבר הוא עובד של העירייה.

משה גפני: ואני מבין שעמדתכם ברורה.

דוד אזואלי: האמן לי שהגזבר הוא איש מקצוע.

יורם מרציאנו: חבר הכנסת גפני, אני יכול להעיד על גזבר עיריית לוד שהוא בין אנשי המקצוע הטובים ביותר בארץ.

יורם מרציאנו: אבל יחד עם זאת, יכול מאוד להיות שיש פה ויכוח במספרים, אנחנו לא נחלק כרגע ציונים.

יורם מרציאנו: ואני אומר לכם, אני חושב שבדיון הזה אנחנו סוטים מהעניין העיקרי.

יורם מרציאנו: העניין העיקרי, עם כל הכבוד של חבר הכנסת דוד אזולאי, הוא בעצם הפתרון לעובדי המועצה הדתית לתת את שירותי הדת כפי שנדרש מהם, תוך כדי כך שהם מקבלים שכר.

יורם מרציאנו: אתה צודק, החשב שממונה על ידי שר הפנים אומר לא, איש משרד הדתות - -

משה גפני: הממשלה אומרת.

יורם מרציאנו: --הממשלה אומרת כן.

יורם מרציאנו: אתה יודע, שניים אוחזים באותו אחד.

משה גפני: לא, שניים לא אוחזים בכלום.

משה גפני: אנחנו הרשות המפקחת.

משה גפני: אני מבקש תשובה לשאלה הזאת, מהיכן נובע הויכוח בין גורמים שהם מבחינתנו צריכים להיות אותה רשות, שזו הממשלה.

משה גפני: בסופו של דבר דינה אין לה משכורת.

משה גפני: אני רוצה לדעת למה אתם אומרים 400 אלף שקלים, או יותר נכון החשב, ולמה הממשלה אומרת סכומים הרבה יותר גבוהים, ממה זה קורה.

ציון הדר: יש לי מחלוקת איתך לגבי המספרים שאתה מציג.

משה גפני: עם כל הכבוד, את הויכוח שלך עם יושב ראש המועצה הדתית תעשו בלוד.

יורם מרציאנו: הם עושים.

יורם מרציאנו: הצעקות נשמעות עד הבית שלי.

משה גפני: לא מתערב בעניין הזה.

משה גפני: תפקידי לפקח על עבודת הממשלה.

משה גפני: הממשלה מינתה בעקבות המצב הכלכלי הקשה של עיריית לוד,מינתה חשב מלווה.

משה גפני: החשב המלווה צריך לייצג את הממשלה.

ציון הדר: אני לא רוצה לדבר בשמו.

משה גפני: אדוני הגזבר, אני מכיר אותך מהרבה דיונים, גם מדיונים שאני ניהלתי.

משה גפני: אתה איש מקצוע.

משה גפני: אם אומר חבר הכנסת מרציאנו, אז אני בכלל אומר.

משה גפני: אז זהו, נגמר העניין.

משה גפני: אני רוצה לדעת, תעזור לי, אני רוצה לדעת, איך קורה פער כזה מקצועי בין 400 אלף שקלים שזה דברי העירייה שמנוהלת כספית היום על ידי חשב מלווה של הממשלה, לבין מה שהממשלה אומרת.

דוד אזואלי: אני רוצה להוסיף.

דוד אזואלי: האם בעקבות אותה החלטת ועדת שרים, האם המדינה העבירה את החלק שלה.

דוד אזואלי: אם יש לנו את זה ועוד זה, האנשים האלה יכולים ללכת הביתה בששון ובשמחה.

יורם מרציאנו: ברשותך אדוני הגזבר, יכול להיות שאנחנו נפתור את העניין.

יורם מרציאנו: אתה יכול לתת לנו תשובה, האם את החלק שלכם כבר העברתם על פי החלטה של ועדת שרים שמופיעה פה וחתום עליה ראש הממשלה מ-2005.

דוד אזואלי: היית בתפקיד?

מאיר שפיגלר: זה היה בשנה שעברה ב-2005.

משה גפני: אם שפיגלר לא אמר כן, ואני אסביר לכם, סימן שזה לא.

מאיר שפיגלר: להיפך, אני רציתי להפתיע אותך יותר.

מאיר שפיגלר: דווקא לשמוע את מה שיש לגזבר לומר, ואחר כך אגיב כמובן על דבריו בדיוק בהקשר הזה.

ציון הדר: הויכוח כפי שאתם רואים בין העירייה לבין המועצה הדתית הוא ויכוח ארוך שנים, כמעט שמונה שנים.

ציון הדר: לפי מיטב הבנתי, ומתוך כל ההתדיינויות שהיו בינינו, המחלוקת נובעת בין התיקצוב שהעירייה תיקצבה לאורך תשע שנים, או שמונה שנים, בשלטונות השונים, בוועדה קרואה, בראש עיר כזה, בראש עיר כזה, בין התקציב שמועצת העיר אישרה, מכוח היכולת שלה, ומכוח התקציב שהיה לה, ובין השאר המועצה הדתית סבורה שמגיע לה.

ציון הדר: פה סלע המחלוקת.

ציון הדר: המועצה הדתית סבורה שמגיע לה X, עיריית לוד תוקצבה Y. אני לא יודע עם כל מה שמועצה הדתית סבורה שמגיעה לה, נשאר לה מסמכים.

ציון הדר: כי מהנסיון שלי אני יכול להגיד לכם שבעבר הרבה פעמים הטענות לא הובאו במסמכים, ולא בהעברות כספיות נגדיות של המדינה.

ציון הדר: כשהמדינה אמרה 40%, היא העבירה 20%, תוך ציפייה שהרשויות יעבירו 60%, אני לא נכנס למחלוקת הזאת.

ציון הדר: אני יכול להעיד על השנתיים שלוש האחרונות.

ציון הדר: אמר ראש העיר קודם, ולא בכדי.

ציון הדר: עירייה שיורדת בהוצאות השוטפות שלה ב-80 מיליון שקלים, בשלוש שנים בין 2003 ל-2006, מתוך 260 מליון.

ציון הדר: היום אנחנו עומדים על תקציב של 270 מליון, לגרעון של שישה מליון שקלים שוטף, זה לא יכול לבוא על חשבון שום דבר.

ציון הדר: לא יכול להיות דבר כזה.

ציון הדר: אי אפשר שכל הפרות הקדושות יישארו כמות שהן, והעירייה תוציא את הקיצוץ הזה.

ציון הדר: לא יעלה על הדעת דבר כזה.

ציון הדר: אני חוזר לשאלה של היושב ראש.

ציון הדר: לא יכול להיות, ואני הייתי שותף לבקשה שהמועצה הדתית אמרה, עירייה שנמצאת בקיצוץ כזה עמוק, לא יכולה להרשות שגוף שנתמך על ידה, יישאר כאילו לא קרה כלום, עולם כמנהגו נוהג.

ציון הדר: אני חושב שאם המועצה הדתית היתה משכילה לפני שלוש שנים כאשר פנינו אליה, לעשות איזשהם מהלכים של התייעלות, מהלכים אמיתיים להראות שחסכו לחמישה מליון עוד 20%, יכול להיות שהמצב שלהם היה אחרת היום.

דוד אזואלי: תכנית הבראה עולה כסף.

יורם מרציאנו: תודה.

יורם מרציאנו: יש פה את דינה, יושבת ראש ועד העובדים.

יורם מרציאנו: אני חושב שדבר העובדים שיובאו על ידי יושבת ראש הוועד בהחלט חשובים לנו, ואנחנו רוצים לשמוע את דינה.

יורם מרציאנו: יושב משמאלי מר שפיגלר, שבא אחרי שהוא הכין שיעורי בית.

יורם מרציאנו: בטח יהיו תשובות למר שפיגלר כדי לשלוח אתכם הביתה מרוצים.

דינה כהן: לפי מה שאני מבינה, התקציב שלנו, אפילו שזה אמור להיות 60% מתוקצב מהרשות המקומית, הוא צריך לעבור הצבעה בישיבה של חברי מועצה, אם מעבירים את הכסף או שלא מעבירים.

דינה כהן: אני צריכה להיות טובה לחברי מועצה כדי שיאשרו לי להעביר לי את הכסף.

דינה כהן: אם אני לא אהיה נחמדה, אז הם לא יעבירו את הכסף.

דינה כהן: התקציב עצמו שמועבר, הם עושים ישיבת מועצה של העיר, אז הם מחליטים כמה אנחנו מעבירים למועצה הדתית בלוד.

דינה כהן: הם מחליטים כמה להעביר אין אצלם 60%, זה אמור לעבור בלי שום הצבעה.

דינה כהן: 60% זה 60% ואין דבר כזה לפשרות.

דינה כהן: למה אנחנו נותנים את השרות לעיר, אני חושבת מעל הכל.

דינה כהן: אצלנו אין השבתה, לסגור לגמרי וללכת הביתה.

דינה כהן: אני רצה כל היום בשביל להביא לעובדים שלנו משכורות, ואני אני צריכה לעבוד עד השעה עשר ושלושים בלילה.

דינה כהן: אז איפה.

דינה כהן: כך מסתכל עלינו ראש העיר, שאנחנו צריכים לתת לתושבים שרות.

דינה כהן: אם איכפת לו מהתושבים שיתן לנו מה שמגיע לנו.

דינה כהן: לא תהיה שום הפרעה לתושבים.

דינה כהן: אנחנו עושים את העבודה שלנו נאמנה, וקשה לי לבוא ולהגיד למשפחה שאנחנו לא יכולים לקבור.

דינה כהן: אחר כך אני בוכה, למה?

דינה כהן: כואב לי.

דינה כהן: מה אשמים התושבים שהם צריכים לסבול.

דינה כהן: בגלל שבעירייה החליטו שצריך לעשות תכנית הבראה.

דינה כהן: תכנית הבראה אם יבואו אלינו ויגידו, אין לנו בעיה עם תכנית הבראה.

דינה כהן: אבל שלא יבואו חברי מועצה וידרשו מראש המועצה, תביא לי בשביל המסיבה הזאת, תביא לי בשביל הדבר הזה, כל מיני הטבות.

דינה כהן: הם באים ומקבלים.

יורם מרציאנו: היא אמרה פה דברים חמורים.

יורם מרציאנו: עם כל הכבוד, גברתי היושבת ראש, אם היית מדברת לחבר הכנסת גפני שגר באופקים, הוא מכיר פחות ממני את לוד.

יורם מרציאנו: אני לא מהאוהבים הגדולים של עיריית לוד ושל חברי המועצה, למרות שאני יוצא משם.

יורם מרציאנו: אני מציע לך לשקול טוב ולחשוב טוב לפני שאת מוציאה כאלה דברים, כי את כמעט מאשימה את חברי המועצה בשוחד.

בני רגב: ללכת למשטרה ומייד להתלונן.

דינה כהן: אני מכירה אישית, ושפיגלר יכול להעיד על זה, שאני ניגשתי אליו ואמרתי לו, עומדים לתת כך וכך כסף, והוא בעצמו מנע את ההוצאה הזאת, הוא יכול להעיד.

בני רגב: דברי ברור.

דינה כהן: אני לא מדברת.

דינה כהן: למי שהיה צריך לתת את הנתונים נתתי.

יורם מרציאנו: אני מודה לך גברתי.

יורם מרציאנו: נמצא פה נציג ההסתדרות מר שלמה שטרן, שמכיר את העניין ומלווה את העניין.

יורם מרציאנו: אני רק רוצה לומר לך, חברי שלמה שטרן, פגשתי אותך אתמול גם בועד הפועל, ואמרתי לך זאת.

יורם מרציאנו: ואני חוזר למען הגילוי הנאות.

יורם מרציאנו: עם כל הכבוד, אני מכיר שבמערכות שיש בהן בעיות, אני אומר את זה גם לחברי, וגם לנציגת העובדים, מתוך היכרותי את המערכת.

יורם מרציאנו: אי אפשר לדרוש מעיריית לוד לעשות תכנית הבראה.

יורם מרציאנו: את צודקת, את צריכה לקבל בסופו של דבר את הכסף שלך.

יורם מרציאנו: אני גם אומר את זה לחברי ואהובי דני בן סעדון.

יורם מרציאנו: עם כל הכבוד, המועצה הדתית יותר מצריכה להוכיח מבחינת הוכח תוכיח את מעשיך, איזושהי הלכה מבחינתם של התקרבות לנושא של תכנית הבראה.

יורם מרציאנו: לא יכול להיות שהמועצה הדתית תתנהל כל הזמן, לחלוב, לחלוב.

יורם מרציאנו: עיריית לוד לא נמצאת באיזשהו מצב של לוקסוס שהיא יכולה לתת.

יורם מרציאנו: היא במצב קטסטרופלי.

יורם מרציאנו: מכם גם נדרשת אחריות דני.

יורם מרציאנו: אל תבואו פה כמסכנים, כעובדים, כעניים בפתח, שאנחנו כולנו נגלה את הרחמים כלפיכם.

יורם מרציאנו: כשאני אומר לך דני, ואני אומר לך, בתוך ביתי אני חי, גם ממך נדרשת אחריות לנושא של תכנית הבראה.

יורם מרציאנו: לצערי הרב אני לא רואה שהלכתם לאיזשהו מהלך פה, שבו בסופו של דבר, גם מבחינת המועצה הדתית, יהיה איזשהו צעד בונה אמון כלפי המערכות.

יורם מרציאנו: לא עשיתם שום דבר.

יורם מרציאנו: אני גם ישבתי בישיבות כאלה.

יורם מרציאנו: הוצאתי מסמכים, וכדי שתראה אותם לאנשים, כי אני חתום על מסמכים שאני מתחייב לתכנית הבראה.

שלמה שטרן: שלום לכולם, האשמות נגד ההסתדרות שהשמעת חמורות מאוד.

יורם מרציאנו: אתה האחרון שיכול לחשוד בי שאני נגד ההסתדרות.

שלמה שטרן: חמורות מאוד כאילו אנחנו לא משתפים פעולה.

שלמה שטרן: אני רוצה להעמיד דברים על דיוקם.

שלמה שטרן: א.

שלמה שטרן: בספטמבר או באוגוסט 2005 פניתי בכתב למר שפיגלר עם הצעה מאוד מפורטת לגבי תכניות הבראה במועצות הדתיות בכלל.

משה גפני: דבר על לוד.

משה גפני: שאל היושב ראש לגבי תכנית הבראה בלוד.

משה גפני: עזוב את הבעיה הכללית.

שלמה שטרן: אשלים במשפט אחד.

שלמה שטרן: ההסתדרות מוכנה, מבקשת רוצה לקיים תכניות הבראה.

שלמה שטרן: העיכוב כרגע לא נמצא בהסתדרות, נמצא בשלטונות המדינה.

משה גפני: למה לגבי לוד, שואל היושב ראש, למה אין שום פתח לתכנית הבראה.

שלמה שטרן: פתח של תכנית הבראה יכול להתבצע כאשר יהיה מתווה ארצי, ותהיה הסכמה עם הרשות הארצית לשירותי דת לעשות תכניות הבראה.

שלמה שטרן: אנחנו מוכנים לרוץ אתמול לא היום.

שלמה שטרן: אין בעיה.

שלמה שטרן: לגבי לוד, אני חושב שבכל מקרה המועצה הדתית לוד, בכל היקף בכל מצב, לא תוכל לשלם את המשכורות, אם לא יתוקנו הנושא של התיקצוב באופן שיהיה להם מה לשלם משכורת.

שלמה שטרן: יש להם תיקצוב כרגע.

יורם מרציאנו: ברור.

יורם מרציאנו: גם העניין הזה שכל חודש מחכים לאיזשהו תלאי על תלאי, הוא דבר לא נורמלי.

יורם מרציאנו: גם כשאני מבין, אומר ראש העיר, שהועברו כספים.

יורם מרציאנו: ואתה רואה מצד ימין את יושבת ראש ועדת העובדים, אומרת אני לא יודעת על מה מדובר.

בני רגב: זה עובדות.

בני רגב: העברנו כסף והיא לא יודעת.

בני רגב: היא לא צריכה לדעת.

דוד אזואלי: אותה מעניין המשכורת שלה, זה מה שהיא רוצה.

בני רגב: גם אם נעביר את כל החוב שלנו, זה לא מכסה את המשכרות.

יורם מרציאנו: יש לך עיקולים שהכסף נבלע במועצה הדתית?

דניאל בן סעדון: לא.

יורם מרציאנו: אם כך אין בעיה.

שלמה שטרן: בשבוע שעבר היו שני נפטרים בלוד, ועד העובדים יחד איתנו קיבל גיבוי מאיתנו - ביום שועד העובדים בגיבוי ההסתדרות החליטו להשבית את המועצה הדתית, היו שם שני נפטרים.

שלמה שטרן: נפטר אחד רב יהודי חשוב, אני לא יודע מי זה.

שלמה שטרן: השתתפתי בהלוויה.

שלמה שטרן: קיבלתי קריאות טלפוניות, כולל מאנשים שנמצאים פה בחדר, לאפשר את הקבורה.

שלמה שטרן: היתה גם נפטרת אתיופית שלא היה לה שום מליץ יושר.

שלמה שטרן: אי אפשר שלגבי זה תהיה פנייה אחרת.

שלמה שטרן: אגב, הרב נפטר, מכיוון שראש המועצה הדתית פתח את בית העלמין ואיפשר את הקבורה למרות התנגדות שלנו.

דניאל בן סעדון: מספיק להשמיץ, פעם תפסיק עם זה.

דניאל בן סעדון: תעשו את חלקכם בנושא הזה.

יורם מרציאנו: דני, כבד את ועדת הפנים של הכנסת.

יורם מרציאנו: הוא יגיד מה שהוא רוצה.

יורם מרציאנו: בדיוק כמו שאתה אמרת, ועמדתי על זכות הדיבור שלך.

דוד אזואלי: יש האשמה כאילו אף אחד לא דאג לנפטרת האתיופית, ולאותו איש חשוב כאילו דאגו.

דוד אזואלי: לו היתה פנייה של אשה אתיופית, הייתי מתנהג בדיוק אותו דבר, ואתה יכול לנסות אותי בעניין הזה.

יורם מרציאנו: חבר הכנסת אזולאי, היות ואתה יוזם הדיון, אני אתן לך את זכות הסיכום.

דוד אזואלי: תודה רבה.

יורם מרציאנו: שפיגלר, אחרי ששמענו את כל הצדדים, ואתה הרי מלווה את מה שקורה במועצה הדתית, מרגע היכנסך לתפקידך בשירותי הדת במשרד ראש הממשלה, והיום במשרד הדתות.

יורם מרציאנו: אני חושב שאתה מכיר את הנושא יותר טוב מכל אחד אחר.

יורם מרציאנו: אני רוצה לומר לך, שבסופו של דבר, העובדים הפכו להיות בני ערובה.

יורם מרציאנו: אנחנו פה היום בעצם צריכים לתת תשובה לאותם עובדים שמחכים היום לשמוע קול ועדת הפנים של הכנסת, לאיזושהי בשורה.

יורם מרציאנו: היום אני חושב שהנושא נמצא בפיתחך.

יורם מרציאנו: הוא נמצא אצלך.

יורם מרציאנו: אני בטוח שאתה תדע לתת לנו איזושהי תשובה, לפחות שועדת הפנים של הכנסת תצא עם איזושהי בשורה לעובדי המועצה הדתית שאני אומר לך, לא היית פה בפתח הדיון.

יורם מרציאנו: בשבוע שעבר השתתפתי בהלוויה בלוד.

יורם מרציאנו: תפס אותי שם עובד המועצה הדתית, עובד חברה קדישא, בחור צעיר, שעובד בעבודת קודש בלקבור מתים.

יורם מרציאנו: זו לא עבודה קלה, זו עבודת קודש.

יורם מרציאנו: אותו איש הסתכל עליי, בחור שמשתכר אולי בשכר מינימום, ואמר לי, חבר הכנסת יורם מרציאנו, אני מתכוון יותר מלעשות מעשה, אני פשוט אתאבד.

יורם מרציאנו: זורקים אותי מהבית.

יורם מרציאנו: אין לי במה לשלם את המשכנתא.

יורם מרציאנו: אותו עובד, כשאני מסתכל על הפנים שלו, אני מנסה להעביר אליך את הפנים שלו כדי שתבין במה מדובר.

יורם מרציאנו: וזאת מצוקת עובדים.

יורם מרציאנו: זה שצריך לעשות מעשה במועצה הדתית, צריך לעשות.

יורם מרציאנו: בדברי הסיכום שלנו, יותר מנאמר בעניין הזה אמירה.

יורם מרציאנו: אני מבקש ממך לשמוע איזושהי בשורה.

מאיר שפיגלר: קודם כל תודה רבה.

מאיר שפיגלר: לא אחזור על כל הקלישאות שבטח שמעו רוב המכובדים כאן בכל מיני דיונים כאן שהתקיימו אודות המועצות הדתיות, אם זה ועדת הפנים, ואם זה בוועדת הכספים וכך הלאה.

מאיר שפיגלר: אני אנסה להתמקד בלוד, אגם שאני מודיע לכם רבותי, זה לא הבן יקיר לי אפרים.

מאיר שפיגלר: אנסה להתמקד בלוד, אגם שאני מודיע לכם רבותי, זה לא הבן יקיר לי אפרים.

מאיר שפיגלר: לוד זו מועצה דתית מסויימת שכרגע דנים בעניינה.

מאיר שפיגלר: אבל לדאבון ליבי, זו לא המועצה היחידה שנמצאת בסיטואציה שכזאת.

מאיר שפיגלר: לגופו של עניין, קודם כל שגם ראש העיר וגם כבוד הגזבר פה יידעו שנעשו גם נעשו הרבה מאוד דברים במועצות הדתיות, אגם, שאין שם תכניות הבראה הלכה למעשה.

מאיר שפיגלר: למשל, בעבר במועצות הדתיות יושבי ראש קיבלו שכר גבוה מאוד.

מאיר שפיגלר: סדר גודל שנע בין 30 ל-40 אלף שקלים ברוטו.

מאיר שפיגלר: היום ראש המועצה הדתית בלוד, מקבל 13.5 אלף שקלים ברוטו כמובן, ללא נילוות כמעט, למעט שני דברים שהם נקשרים לקרן השתלמות ולפנסיה, מעבר לזה דבר וחצי דבר הוא לא אמור לקבל.

מאיר שפיגלר: סגנים שהיו בלא מעט מועצות דתיות וקיבלו שכר, כמעט נושק לשכר של יושבי ראש, אגב, הם נמצאים מבחינת הכותרת, אבל הם לא מקבלים שכר, ולא מקבלים שום הוצאות מעבר לכך.

מאיר שפיגלר: גם הפעילות השוטפת של המועצה הדתית, לפחות בכל מה שקשור לרשות ארצית ושירותי דת, נמצאת תחת פיקוח ובקרה, במגבלות היכולת של המערכת, שהיא רגולטור סך הכל, צמודים ככל שניתן.

מאיר שפיגלר: לעניין זה תעיד על כך גם דינה.

מאיר שפיגלר: אין דבר אחד שמגיע לידיעתנו והוא לא מטופל מיידית.

מאיר שפיגלר: אני לא רוצה לתת כאן דוגמאות, מכיוון שיש בזה גם משום צינעת הפרט.

מאיר שפיגלר: אבל אם אני אדרש, אני אתן לא רק דוגמאות, אני אתן גם מסמכים.

מאיר שפיגלר: לא היה דבר שהגיע לידיעתנו ולא טופל, בעיקר בנושאים של הפקרות תשלומים.

משה גפני: מה זה צינעת הפרט?

מאיר שפיגלר: מדובר באנשים, אני אגיד עכשיו שמות של אנשים, אני לא רוצה.

מאיר שפיגלר: זאת אומרת אין דבר שלא הגיע לידיעתנו.

מאיר שפיגלר: מעבר לזה, גם שוחחנו בנושא בעבר, היו דברים לא בסדר, ואנחנו עצרנו אותם והחזרנו את המצב לקדמותו.

יורם מרציאנו: כהערה אגב, אני גם יודע, יותר מיודע, שמבקר המדינה בודק את העניין של המועצה הדתית.

מאיר שפיגלר: מעבר לכך, אתה יודע שמעולם, אלא אם כן הדבר לא התבקש, לא היתה סיטואציה שבה פנה גורם מוסמך מטעם עירייה כלשהי, לעניין זה לוד, לקבל מסמכים, נתונים, אלף ואחד דברים שהם רלבנטיים לפעילות השוטפת של המועצה הדתית ולא קיבלתם.

מאיר שפיגלר: לא היה, גם לא יכול להיות דבר כזה.

מאיר שפיגלר: כי אני לכל אורך הדרך אומר, שהמועצה הדתית היא לא רק של רשות ארצית שירותי דת, היא של העירייה לפחות באותה מידה.

מאיר שפיגלר: והעירייה אין לזה זכות, יש לה חובה לראות מה קורה בתוך כתלי המועצה הדתית לכל דבר ועניין.

מאיר שפיגלר: לא היה דבר כזה, וכל עוד אני נמצא בתפקיד, גם לא יהיה דבר כזה.

מאיר שפיגלר: זאת אומרת, זו זכות, שהיא בעצם חובה שלכם לראות שהדברים מתנהלים בצורה נאותה.

מאיר שפיגלר: ניגש לתקציב.

מאיר שפיגלר: גם בהקשר הזה, מעולם לא קיבלתי פנייה מעיריית לוד.

משה גפני: אני במתח כל הזמן, אני מחכה לשמוע.

משה גפני: העברתם ב-2005 את המיליון שלוש מאות.

מאיר שפיגלר: בוודאי.

מאיר שפיגלר: נראה לך שלא העברנו את מה שאנחנו צריכים להעביר.

מאיר שפיגלר: העברנו מעל ומעבר לזה.

מאיר שפיגלר: אגיד לך מספרים.

מאיר שפיגלר: לגבי העירייה, אני לא זוכר, אלא אם כן זכרוני בוגד בי.

מאיר שפיגלר: איזושהי פנייה שהיתה מן העירייה להתכנס לדון, לצמצם, ולהביא דברים ספציפיים.

מאיר שפיגלר: נכון אתה צודק, לדאבון ליבי וצערי הרב, אומר לך את זה עכשיו מאיר שפיגלר כאזרח המדינה.

מאיר שפיגלר: כואב לי שהדברים שהם רוצים לעשות בין היתר בעניין תכניות ההבראה לא זזות בקצב שאני חושב שהן צריכות לזוז.

מאיר שפיגלר: כואב לי, אני רוצה לעשות את זה.

מאיר שפיגלר: אתה יודע שאנחנו רוצים לעשות את זה.

מאיר שפיגלר: המועצה הדתית יודעת את זה.

מאיר שפיגלר: לא תהיה התנגדות של המועצה הדתית לשום דבר שהמערכת תקבע שיש לממשו הלכה למעשה בשטח.

מאיר שפיגלר: הם מסכימים.

מאיר שפיגלר: ההסתדרות גם מסכימה.

מאיר שפיגלר: אנחנו עושים הכל כדי לקצר את התהליך הזה מבחינת ציר הזמן, ולהביא אותו לידי מימוש אתמול.

מאיר שפיגלר: זה לא נעשה אתמול, אנחנו רוצים שיהיה כמה שיותר מוקדם.

מאיר שפיגלר: גם מחר בשעה תשע בבוקר יש ישיבה אצל הממונה על סכסוכי עבודה בפרקליטות המדינה, יועץ משפטי לממשלה בנושא הזה.

מאיר שפיגלר: מתקדמים גם תחת קורת הגג של בית הדין הארצי לעבודה.

מאיר שפיגלר: מכאן אני מגיע לתקציב, היות ולא באתם ואמרתם שיש להוריד בלנית, או להוריד משגיח כשרות, או לקצץ את המשרה של האחראי על העירובין.

מאיר שפיגלר: אני חושב שזה לא הגון בדיוק על אותו משקל לבוא ולהגיד סתם כך, כי הרי זה סתם כך.

מאיר שפיגלר: אין לכם מדדים לגבי הצורך האמיתי שנדרשת המועצה הדתית כדי להתנהל באופן שוטף על בסיס תקציב מוזל, אין לכם.

מאיר שפיגלר: אני יודע שאין לכם, כי זה אצלי ולא ביקשתם ממני.

מאיר שפיגלר: רק לי יש את זה.

מאיר שפיגלר: אף פעם לא ביקשתם.

מאיר שפיגלר: ולכן זה שאתם קובעים בתקציב סכום מסויים – אני מצהיר בקול רם, הלוואי.

מאיר שפיגלר: זה שאתם קובעים בבסיס התקציב שלכם בהתחלת השנה או במהלכה סכום מסויים, זה ממש לא מן העניין.

מאיר שפיגלר: על בסיס מה?

מאיר שפיגלר: איך?

מאיר שפיגלר: פנסיונרים, יש?

מאיר שפיגלר: יש.

מאיר שפיגלר: אגב, שם יש הרבה למיטב ידיעתי.

מאיר שפיגלר: הסכום שלהם הוא בכלל לא נגיש למשא ומתן.

מאיר שפיגלר: זו הוצאה קבועה קשיחה.

מאיר שפיגלר: גם אני לא יכול לעשות בה כלום.

מאיר שפיגלר: אלא אם כן, המחוקק הראשי בכנסת ישראל - - -

משה גפני: מה זה העירייה, יש להם חשב שלכם, של הממשלה שלכם.

יורם מרציאנו: ולפני שהיה החשב, החוב הזה נוצר בשנה וחצי שהחשב עובד?

יורם מרציאנו: נו ברצינות, חבר הכנסת גפני.

יורם מרציאנו: מה אתה מיתמם, הרי ניהלת את הוועדה הזאת, קיימת דיונים פה.

יורם מרציאנו: אתה מכיר את העניין.

בני רגב: השינוי בתקציבים בשנתיים האלה.

בני רגב: עכשיו שקיצצנו בתקציבים במסגרת תכנית ההבראה, קיצצנו גם למועצה הדתית.

משה גפני: מה עושים כדי לתת להם משכורת?

מאיר שפיגלר: המדינה נמצאת בשלבים מאוד מתקדמים.

מאיר שפיגלר: אני מקווה של אישור הגורמים הרלבנטיים לתכניות הבראה.

מאיר שפיגלר: אני אומר בקול רם, בלי תכנית הבראה, לאו דווקא לגבי לוד, לגבי כל המועצות הדתיות.

מאיר שפיגלר: חייבים תכניות הבראה.

מאיר שפיגלר: העברנו את מלוא הסכומים שנקובים בהחלטת הממשלה ב-2005.

מאיר שפיגלר: מעבר לזה, בכל ערב חג, פעמיים בשנה, ערב ראש השנה, וערב פסח, אנחנו מעבירים כספים, אנחנו לא פונים אפילו לעירייה לבקש, למרות שאני דיברתי איתך אם אני לא טועה, בערב חג ראש השנה.

מאיר שפיגלר: אבל גם בערב ראש השנה הזה.

מאיר שפיגלר: אנחנו מעבירים את הסכומים ללא עוררין.

מאיר שפיגלר: אגב, בגלל זה החובות שלהם הם של שלושה חודשים ולא שלש שלושים חודש.

מאיר שפיגלר: זה הסיפור האמיתי.

מאיר שפיגלר: גם היום העברנו בבוקר - - -

יורם מרציאנו: אני רוצה לשמוע מה הוא העביר בבוקר, כדי שנמצא איזשהו פתרון למשכורות.

בני רגב: לא פעם.

מאיר שפיגלר: אני גם אגיד לכם מה היה פתאום, זה חודש וחצי שכר, זה מה שאפשר.

מאיר שפיגלר: בבוקר העברנו את כל הכספים שהצטברו במסגרת הרשות הארצית לשירותי דת, ולא הועברו למועצה הדתית בגלל עיקול שהיה למועצה הדתית הזאת.

מאיר שפיגלר: אגב, עיקול שהוא היה העיקול הכי קשה להסרה, בגלל שבלית ברירה הם העבירו כספים.

משה גפני: כמה העברתם?

מאיר שפיגלר: המערכת הסירה.

מאיר שפיגלר: סדר גודל של כ-550 אלף שקלים, שזה כל השוטפים שנשארו אצלנו, משכורת וחצי.

מאיר שפיגלר: אבל זה לא תלוי בעירייה.

מאיר שפיגלר: אם העירייה העבירה סכומים שאני שמעתי, אני שמח שיעבירו יותר.

ציון הדר: רק אתמול העברנו מאה אלף שקלים , ובשבוע שעבר העברנו 150.

בני רגב: העברנו 250 אלף שקלים.

מאיר שפיגלר: כבוד ראש העיר, דאי שתדע, שאנחנו מעבר לשוטף, רק מה שהעברתי עכשיו, חוץ ממה שהעברתי ממס הכנסה, יוצא יותר מ-250 אלף שקלים.

יורם מרציאנו: תודה רבה.

יורם מרציאנו: אנחנו מסכמים את הישיבה.

יורם מרציאנו: עם כל הכבוד, אני משוכנע ובטוח שבעוד חודשיים שלושה, אם לא תהיה תכנית הבראה, ואם לא נידרש מיידית פה לאיזשהם החלטות שאנחנו מבקשים לקבל פה במסגרת ועדת הפנים של הכנסת, בעוד חודשיים יפנו ללב הטוב, ולראש החשוב של הרב דוד אזולאי, ויגידו לו לא קוברים.

יורם מרציאנו: אני ראיתי אותו פה ביום שלישי שעבר, איך הוא רץ כאחוז תזזית, תראה לא קוברים מתים.

יורם מרציאנו: ראיתי אותו איך הוא לוקח את זה בעמקי נשמתו.

יורם מרציאנו: בעוד שלושה חודשים נגיע לאותו מצב.

יורם מרציאנו: היום אנחנו נותנים אקמול, תלכו ללוד, תקבלו משכורות, על חודש וחצי, חודשיים.

יורם מרציאנו: הרי צריך בסופו של דבר להעביר חלק יחסי גם למס הכנסה ולביטוח לאומי.

יורם מרציאנו: ויצטרכו להעביר לעוד כל מיני גופים.

יורם מרציאנו: אדוני הגזבר, אני מבקש ממך, הרי אנחנו מברכים על כל העברת כסף.

יורם מרציאנו: אני מבין שהעברתם במשך עשרה ימים כ-250 אלף שקלים על פי דברו של ראש העיר.

יורם מרציאנו: אני מבקש ממך בכל לשון של בקשה, קודם כל ננסה לנקות שולחן, ושתצא מפה בשורה קלילה כלפי העובדים, לגבי השלושה חודשים שחייבים להם.

יורם מרציאנו: בוא נגמור, בוא ננקה את השולחן הזה.

יורם מרציאנו: אני מבקש מכם להתחשב בדרישה של ועדת הפנים, לאור העברה של 550 אלף שקלים.

יורם מרציאנו: לנסות להגדיל את הסכום, ואני יודע כמה קשה לכם לעשות את זה.

יורם מרציאנו: אני מאוד יודע, כדי שלפחות ננקה את השלושה חודשים.

יורם מרציאנו: אנחנו מציעים, הועדה דורשת מהשרים פנים - - -

דוד אזואלי: אולי נשמע את ראש העיר, אולי בכל זאת.

יורם מרציאנו: אדוני ראש העיר, אתה רוצה לתת לנו תשובה על הבקשה שלנו לבקש להגדיל את הסכום.

בני רגב: אני אעשה מאמץ.

בני רגב: אני רוצה להיות כנה.

בני רגב: לנו כאשר מקורות מנתקת את המים, וחברת חשמל את החשמל בעיר, החשיבות היא לא פחות, אם ולא יותר.

בני רגב: אנחנו במצוקה, אבל דבר אחד אני מבטיח.

בני רגב: היום הגזבר חוזר למשרד, כל אפשרות זה יהיה באחד מסדרי העדיפויות, אם נוכל להעביר עוד איזה סכום נעביר.

בני רגב: להבטיח אני לא יכול, כי אנחנו צריכים לבדוק מה יש לנו בקופה.

בני רגב: אתמול ניתקו לנו מים מקורות בעיר.

משה גפני: הם לא יכולים על פי החוק.

משה גפני: זו עבירה על החוק.

בני רגב: אז את מי תובעים?

משה גפני: את מקורות.

יורם מרציאנו: אסור להם לנתק מים.

דוד אזואלי: אני מציע לפני דברי הסיכום, שתהיה פנייה של ועדת הכספים.

יורם מרציאנו: אני רוצה להציע משהו לחברי הכנסת.

יורם מרציאנו: היות ומדובר במקרה קשה ומקרה מצעיר, ומקרה של עובדים שהם עובדים קשיי יום, שחיים מהמשכורת הזאת, וזה בעיר קשה.

יורם מרציאנו: בכל זאת, היה מאמץ גדול גם של ש"ס, גם של העבודה וגם של גיל.

יורם מרציאנו: במסגרת הדיונים על תקציב 2007, שאני חושב שהיינו יותר מבסדר.

משה גפני: במה הייתם בסדר כבר?

יורם מרציאנו: והפרענו קצת לגפני לא לקבל יותר מ-290 מיליון שקלים.

יורם מרציאנו: ..

משה גפני: ראית את תקציב שירותי הדת, על מה אתה מדבר בכלל.

משה גפני: ועוד מתגאים בזה.

יורם מרציאנו: אני גאה בזה.

יורם מרציאנו: אנחנו נפנה ביחד לשר האוצר.

משה גפני: גם אני זכאי להשתתף, למרות שאני דורש כסף?

יורם מרציאנו: בהחלט.

יורם מרציאנו: התשובה היא כן.

יורם מרציאנו: נפנה לשר האוצר על מנת לראות איך מגדילים את התקציב, כדי להעביר עבור משכורות לעובדי המועצה הדתית בלוד.

יורם מרציאנו: אני יותר מאפנה אליו ואבקש את זה.

יורם מרציאנו: אני חושב שאנחנו נמצא אוזן קשבת אצלו.

יורם מרציאנו: בעצם נעשה פנייה משותפת שלנו לאור הרגישות שלנו.

דוד אזואלי: אני רוצה להציע ברשותך, אולי הצעה מעשית.

דוד אזואלי: היות ויש תקדים שביהוד קיזז משרד הפנים-

מאיר שפיגלר: נכון, סעיף 141.

יעל טייב: הם יקזזו אם לא ישלמו.

דוד אזואלי: אני מציע שתהיה כאן פנייה שלנו.

יורם מרציאנו: רבותי, אני כותב את זה בדברי הסיכום שלנו.

משה גפני: יש לי רק בקשה, אגב, היות ואמר ראש העיר את מה שאמר, מכיוון שראש העיר אמר דבר, ראוי שמנהלת הוועדה תבדוק את זה.

משה גפני: נתקבל כאן חוק בוועדה, שאסור למקורות לנתק מים.

משה גפני: עשינו חוק.

משה גפני: אם ניתקו מים, זאת עבירה על החוק.

יורם מרציאנו: הוועדה דורשת משר הפנים הממונה על המועצות הדתיות והאוצר, לגבש באופן מיידי הסדר להעברת כספים במישרין למועצה הדתית, על פי הצעת השופט סטיב אדלר, נשיא בית הדין לעבודה, סעיף 141.

יורם מרציאנו: הוועדה דורשת מעיריית לוד להעביר מיידית את הכספים אותה היא חייבת בעקבות סיכומי ועדת השרים.

יורם מרציאנו: 2.

יורם מרציאנו: הוועדה ממליצה להיכנס מיידית לתכנית הבראה במועצה הדתית לוד, ועל ידי כל הגורמים.

יורם מרציאנו: אתם יודעים מה, אני בעצם מסכים.

יורם מרציאנו: אני עושה חשיבה נוספת.

יורם מרציאנו: היות ואני לא רוצה כרגע ליצור מצב שאני מתערב בהחלטה השיפוטית של בית המשפט.

יורם מרציאנו: אני מציע כך, סעיף 2 יימחק.

יורם מרציאנו: אנחנו נציע שסעיף 2 היא – הוועדה ממליצה להיכנס מיידית לתכנית הבראה במועצה הדתית ועל ידי כל הגורמים, הסתדרות, רשות מקומית, שירותי הדת.

יורם מרציאנו: 3.

יורם מרציאנו: הגורמים הנוגעים בדבר ימנו בורר - - -

קריאה: על ידי בית המשפט.

יורם מרציאנו: במשפטים מוטב שייעשה פשרה טרם ייעשה המשפט.

יורם מרציאנו: יכול מאוד להיות שיגיעו לסכמה לפני בית המשפט העליון.

יורם מרציאנו: לא חייב להיות שופט.

יורם מרציאנו: הפשרה הכי גרועה, יותר טובה מהפסק דין הכי טוב.

יורם מרציאנו: רבותי, אנחנו נצביע על הודעת הסיכום הזאת.

דוד אזואלי: כדי שנהיה מעשיים.

דוד אזואלי: מי ממנה את הבורר, ומתי זה קורה?

יעל טייב: בג"צ הציע שוועדת שרים לחקיקה, היא תכריע בסכסוך הזה.

דוד אזואלי: עד שבג"צ יחליט אנשים ימותו.

יורם מרציאנו: זה בממשלה.

יורם מרציאנו: אני לא באתי להחליף פה את הממשלה גברתי.

יורם מרציאנו: רבותי, יש פה שני חברים שמקובלים, אני בטוח גם על ידי ראש העיר.

יורם מרציאנו: אני יודע שהם ידידים של ראש העיר.

יורם מרציאנו: ששניהם היו יו"רים של ועדת הפנים.

יורם מרציאנו: חבר הכנסת גפני, וחבר הכנסת אזולאי, שעסקו בסוגיות, מכירים את הנושאים האלה מקרוב.

יורם מרציאנו: אני מציע שחבר הכנסת גפני, שהיה יושב ראש ועדת הפנים, וליווה את לוד במשך שנים.

יורם מרציאנו: יושב ראש, דוד אזולאי, שהיה יושב ראש ועדת הפנים וליווה את לוד.

יורם מרציאנו: אני מבקש מהוועדה להסמיך אותם כדי שינסו להגיע לסיכום בין המועצה הדתית לבין הרשות המקומית לגבי היקף החוב ולנסות ולהגיע שם לפשרה.

יורם מרציאנו: מקובל.

דניאל בן סעדון: ברשותך, רק על מה שחתם הגזבר, כבוד היושב ראש.

יורם מרציאנו: מי בעד הצעת הסיכום שלי.

יורם מרציאנו: תודה רבה, התקבל פה אחד.

יורם מרציאנו: תודה רבה לכולם, הישיבה נעולה.